सफाई कर स्वच्छता की बताई महत्ता
राजकीयएलबीएस पीजी काॅलेज के प्राचार्य डॉ.ओ.पी.गुप्ता ने कहा कि राष्ट्र की आत्मा गांवों में निवास करती है और गांवों के विकास के बिना राष्ट्र का विकास नहीं हो सकता। डॉ.गुप्ता शुक्रवार को राजपूताना पीजी कॉलेज में चल रहे एनएसएस शिविर को संबोधित कर रहे थे। अध्यक्षता संस्था प्राचार्य डॉ.एच.एन.धोलीवाल ने की। विशिष्ट अतिथि महेन्द्र कुमार गुर्जर, उपप्राचार्य सुशील सकलानी थे।
राजकीय एलबीएस पीजी कॉलेज में चल रहे एनएसएस शिविर के दूसरे दिन शुक्रवार को स्वयंसेवकों ने महाविद्यालय परिसर की सफाई कर श्रमदान किया। बौद्धिक सत्र के दौरान डॉ.एम.पी.कुमावत ने स्वयंसेवकों को श्रमदान का महत्व बताया। सायंकालीन सत्र में सांस्कृतिक कार्यक्रम हुए जिसमें स्वच्छता को लेकर स्वयंसेवकों ने गीत प्रस्तुत किए। कार्यक्रम प्रभारी मनोज सोनी, डॉ.भरतलाल मीणा ने स्वयंसेवकों को राष्ट्र एवं समाज के प्रति अपनी जवाबदेही सुनिश्चित करने की बात कही।
विराटनगर|बाबानारायणदास महाविद्यालय में शुक्रवार को एनएसएस इकाइयों का सात दिवसीय विशेष ग्रामीण आनंद अनुभूति शिविर विधायक डॉ.फूलचंद भिंडा के मुख्य आतिथ्य में हुआ। कार्यक्रम में आर्ट ऑफ लिविंग युवा शाखा राजस्थान की प्रांतीय समन्वयक सुनीता राठौड़ एवं मुख्य योग प्रशिक्षिका अनुराधारा ने योग के बारे में बताया। अध्यक्षता करते हुए एडवोकेट रघुवीरसिंह चौधरी ने स्वच्छता के बारे में जानकारी दी। इस दौरान शिविरार्थियों ने महाविद्यालय में श्रमदान भी किया। इस दौरान प्राचार्य अरविंद वर्मा, पीईटी मातादीन चौधरी, कार्यक्रम प्रभारी नाथूराम सैनी, अभिलाषा गढ़वाल, पवन भारद्वाज, रामकरण जाट, संजय शर्मा आदि मौजूद थे।
अजीतगढ़| कस्बेके राजकीय आदर्श उच्च माध्यमिक विद्यालय में शुक्रवार को प्रधानाचार्य टींकू राम सैनी की अध्यक्षता एवं व्याख्याता जगदीश सैनी के मुख्य आतिथ्य में 7 दिवसीय आवासीय एनएसएस शिविर का उद्घाटन समारोह किया गया। इस अवसर पर मुख्य अतिथि सैनी ने कहा कि समाज सेवा ही सेवा का सच्चा रास्ता है।
इस अवसर पर प्रधानाचार्य टींकू राम सैनी ने कहा कि प्रत्येक व्यक्ति को जीवन में नि:स्वार्थ भावना से सेवा कार्य करना चाहिए। इस अवसर पर एनएसएस कार्यक्रम अधिकारी लक्ष्मीनारायण कुमावत ने सभी 50 स्वयंसेवकों को अलग-अलग दलों में विभाजित करके शिविर के पहले दिन विद्यालय परिसर में श्रमदान कार्य करवाया। इस दौरान मालीराम सैनी, बाबूलाल बुनकर, रूपनारायण पारीक समेत अनेक लोग उपस्थित थे।
कोटपूतली. राजपूतानापीजी कॉलेज में चल रहे एनएसएस शिविर में उपस्थित मंच स्वयंसेवक।
hin_Deva hin_Deva hin_Deva hin_Deva hin_Deva hin_Deva hin_Deva